345/2021

Útdráttur

Staðfestur var úrskurður héraðsdóms þar sem staðfestur var úrskurður BR um vistun barna A, C og D, utan heimilis í tvo mánuði og jafnframt fallist á kröfu BR um vistun barnanna utan heimilis í tvo mánuði til viðbótar eða samtals í fjóra mánuði frá 13. apríl 2021.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 21. maí 2021. Greinargerð varnaraðila barst réttinum 4. júní 2021. Kærður er úrskurður Héraðsdóms Reykjavíkur 17. maí 2021 í málinu nr. U- [...]/2021 þar sem staðfestur var úrskurður varnaraðila 13. apríl 2021 um að börn varnaraðila, B og C, skyldu vistuð á heimili á vegum varnaraðila í tvo mánuði og jafnframt fallist á kröfu varnaraðila um vistun barnanna utan heimilis sóknaraðila í tvo mánuði til viðbótar eða samtals í fjóra mánuði frá 13. apríl 2021 að telja. Kæruheimild er í 1. mgr. 64. gr. barnaverndarlaga nr. 80/2002.

2

Sóknaraðili krefst þess að hafnað verði kröfu varnaraðila um vistun barnanna B og C utan heimilis hennar í fjóra mánuði frá 13. apríl 2021 að telja. Þá krefst sóknaraðili kærumálskostnaðar, eins og málið væri eigi gjafsóknarmál, og málskostnaðar í héraði.

3

Varnaraðili krefst staðfestingar hins kærða úrskurðar.

Niðurstaða

4

Með hinum kærða úrskurði var staðfestur úrskurður varnaraðila, barnaverndarnefndar Reykjavíkur, 13. apríl síðastliðinn um að börn sóknaraðila, A, B [...] ára og C [...] ára, verði vistuð á heimili á vegum nefndarinnar í tvo mánuði, sbr. b-lið 1. mgr. 27. gr. barnaverndarlaga. Jafnframt var fallist á kröfu varnaraðila um vistun barnanna utan heimilis sóknaraðila í tvo mánuði til viðbótar, það er til 13. ágúst, sbr. 1. mgr. 28. gr. barnaverndarlaga. Fyrir liggur að börnin hafa dvalið á heimili föður síns frá 27. febrúar síðastliðnum en sóknaraðili dvelur nú í svokallaðri greiningar- og leiðbeiningarvistun á heimili á vegum varnaraðila ásamt yngsta barni sínu. Þá hefur [...] ára dóttir sóknaraðila verið vistuð utan heimilis fyrir tilhlutan varnaraðila og dvelur hún á heimili föður síns. Mál sóknaraðila vegna þessara ráðstafana eru rekin samhliða máli þessu.

5

Málsatvik eru ítarlega rakin í hinum kærða úrskurði. Eins og þar kemur fram liggur fyrir áætlun Barnaverndar Reykjavíkur 5. maí síðastliðinn um meðferð máls samkvæmt 23. gr. barnaverndarlaga vegna barnanna. Þar kemur fram að mikilvægt sé talið að aðstæður barnanna séu tryggðar með vistun utan heimilis á meðan sóknaraðili og sambýlismaður hennar vinni að bættum uppeldisaðstæðum þeirra í sinni umsjá.

Það séu ekki hagsmunir barnanna að vera í umsjá sóknaraðila og sambýlismanns hennar meðan á þeirri vegferð stendur. Þá sé talið nauðsynlegt að sóknaraðili og sambýlismaður hennar undirgangist að nýju forsjárhæfnismat. Var talið að vistun barnanna utan heimilis þyrfti að vara að lágmarki í fjóra mánuði til þess að raunhæft væri að ætla að uppeldisaðstæður þeirra tækju jákvæðum breytingum til frambúðar.

6

Í 27. og 28. gr. barnaverndarlaga er mælt fyrir um heimild til tímabundinnar vistunar barns utan heimilis. Í greinargerð varnaraðila til Landsréttar er áréttað að markmið þeirra tímabundnu ráðstafana sem mál þetta varðar sé að sóknaraðili fái umsjá barnanna á ný þegar þeim lýkur en eins og fram kemur í framangreindri áætlun um meðferð máls miða þær að því að styrkja sóknaraðila í uppeldishlutverki sínu og tryggja að aðstæður barnanna á heimili hennar batni til frambúðar.

7

Að þessu gættu en að öðru leyti með vísan til forsendna hins kærða úrskurðar verður hann staðfestur.

8

Kærumálskostnaður fellur niður. Um gjafsóknarkostnað sóknaraðila fyrir Landsrétti fer eins og greinir í úrskurðarorði.

Úrskurðarorð :

Hinn kærði úrskurður er staðfestur.

Kærumálskostnaður fellur niður.

Allur gjafsóknarkostnaður sóknaraðila, A, fyrir Landsrétti greiðist úr ríkissjóði, þar með talin þóknun lögmanns hennar, Þ-kvk-ef I-kvk-ef J-kvk-ef, 350.000 krónur.